OpenLLM-France/wikimedia huggingface dataset:
# Jackie Brown (filma)

Jackie Brown 1997ko Quentin Tarantino estatubatuar zinema zuzendari, ekoizle eta gidoigilearen drama thriller filma bat da. Elmore Leonard idazlearen Rum Punch eleberrian oinarritua dago. Bertan, Pam Grier, Samuel L. Jackson, Robert Forster, Bridget Fonda, Michael Keaton eta Robert De Niro aktoreek antzeztu zuten.
Reservoir Dogs (1992) eta Pulp Fiction (1994) filmeen ondoren Tarantinok zuzendutako hirugarren filma da, eta 1970eko hamarkadako Blaxploitation zinema generoaren eragina du.
Gizonezko bigarren aktore onenaren Oscar Sariaren (Robert Forster) izendapena jaso zuen.

## Argumentua

Jackie Brown (Pam Grier) diru arazoak dituen hegazkin azafata bat da, hortaz polizia atzetik Ordell (Samuel L. Jackson) amra trafikatzailearen mezulari gisa lan egiten du. Dena ongi doala dirudi, baina egun batez ustekabean aireportuko aduanan poliziak Jackie droga eta diru trakifoarengatik atxilotuko du. Jackiek espetxea ekidin dezan poliziak aukera bakarra ematen dio: Ordell atzeman dezaten laguntzea.

## Aktoreak

* Pam Grier: Jackie Brown
* Samuel L. Jackson: Ordell Robbie
* Robert Forster: Max Cherry
* Bridget Fonda: Melanie Ralston
* Michael Keaton: Ray Nicolet
* Robert De Niro: Louis Gara
* Chris Tucker: Beaumont Livingston
* Michael Bowen: Mark Dargus
* Lisa Gay Hamilton: Sheronda
* Tom Lister, Jr.: Winston
* Hattie Winston: Simone
* Sid Haig: Judge
* Aimee Graham: Amy
* Diana Uribe: Anita Lopez
* T'Keyah Crystal Keymáh: Raynelle
* Quentin Tarantino (ez da kredituetan agertzen): erantzungailu automatikoaren ahotsa

## Kanpo estekak

* Jackie Brown filmaren IMDBko fitxa irakurgai (Ingelesez)
* Jackie Brown filmaren trailer edo iragarkia ikusgai. Youtube.com (Ingelesez)
* Datuak: Q431252
# Ischnodes sanguinicollis

Ischnodes sanguinicollis Elateridae familiako kakalardo saproxilikoa da, zientziarako Panzerrek 1793an deskribatu zuena.

## Deskribapena

Koleoptero txikia da (8-10 mm). Pronoto gorri distiratsua, bai bizkarraldean, bai episternoetan, eta elitro beltzak. Eskuteloa ez da bihotz-formakoa.

## Bizilekua

Baso hostoerorkor zaharretan bizi da, lurretik hurbil dauden zuhaitz-zuloetan. Haritzak eta, batez ere, pagoak maite ditu. Limoniscus violaceus kakalardoa ere habitat berdinean bizi ohi da.

## Banaketa

Banaketa paleartiko zabala dauka, Iberiar penintsulatik Suedia eta Japoniaraino.

## Kontserbazioa

IUCNren Zerrenda Gorrian kalteberatzat hartua da. Nafarroako Faunako Espezie Mehatxatuen Katalogoan ere jasorik dago, kaltebera kategorian.

## Erreferentziak

* ↑ Ischnodes sanguinicollis (Panzer, 1793). eu-nomen.eu (Noiz kontsultatua: 2019-11-3).
* 1 2 3 Recalde Irurzun, José I.; Sánchez-Ruiz, Antonio. Elatéridos forestales de Navarra IV. Presencia de Procraerus tibialis (Lacordaire, 1835) en la Península Ibérica, y otras aportaciones faunísticas sobre especies asociadas a frondosas senescentes (Coleoptera: Elateridae). Boletín Sociedad Entomológica Aragonesa, 136 (2005) : 241–245, sea-entomologia.org (Noiz kontsultatua: 2019-11-3).
* ↑ Mannerkoski, I.; Hyvärinen, E.; Alexander, K.; Büche, B.; Mico, E. eta Pettersson, R.. Ischnodes sanguinicollis. The IUCN Red List of Threatened Species 2010: e.T157829A5154793 (Noiz kontsultatua: 2019-11-3).
* ↑ 254/2019 Foru Dekretua, urriaren 16koa; honen bidez, Babes Bereziko Basa Espezieen Nafarroako Zerrenda ezartzen da, Nafarroako Florako Espezie Mehatxatuen Katalogo berria ezartzen da eta Nafarroako Faunako Espezie Mehatxatuen Katalogoa eguneratzen da.. 216. aldizkaria - 2019ko urriaren 31, navarra.es (Noiz kontsultatua: 2019-11-3).

## Kanpo estekak

* Datuak: Q5361586
* Multimedia: Ischnodes sanguinicollis / Q5361586
# Ischnodoris

Ischnodoris Oecophoridae familiako tximeleta genero bat da. Bere espezie tipoa Ischnodoris sigalota da.

## Espezieak

| Espeziea | Irudia | Egoera |
| Ischnodoris chlorosperma | | daturik gabe |
| Ischnodoris sigalota | | daturik gabe |

## Kanpo estekak

* Datuak: Q10303888
# Ischnoscopa

Ischnoscopa Crambidae familiako tximeleta genero bat da. Bere espezie tipoa Ischnoscopa chalcozona da.

## Espezieak

| Espeziea | Irudia | Egoera |
| Ischnoscopa chalcistis | | daturik gabe |
| Ischnoscopa chalcozona | | daturik gabe |

## Kanpo estekak

* Datuak: Q6079411
# Ischnurges

Ischnurges Crambidae familiako tximeleta genero bat da. Bere espezie tipoa Ischnurges illustralis da.

## Espezieak

| Espeziea | Egoera |
| Ischnurges argentalis | daturik gabe |
| Ischnurges bagoasalis | daturik gabe |
| Ischnurges bicoloralis | daturik gabe |
| Ischnurges gratiosalis | daturik gabe |
| Ischnurges illustralis | daturik gabe |
| Ischnurges inusitata | daturik gabe |
| Ischnurges lancinalis | daturik gabe |
| Ischnurges luteomarginalis | daturik gabe |
| Ischnurges minoralis | daturik gabe |
| Ischnurges paulianalis | daturik gabe |
| Ischnurges rhodographalis | daturik gabe |
| Ischnurges rosea | daturik gabe |
| Ischnurges rufalis | daturik gabe |

## Kanpo estekak

* Datuak: Q6079431
* Multimedia: Ischnurges / Q6079431
# Ischnophenax

Ischnophenax Gelechiidae familiako tximeleta genero bat da. Bere espezie tipoa Ischnophenax streblopis da.

## Espezieak

| Espeziea | Irudia | Egoera |
| Ischnophenax streblopis | | daturik gabe |

## Kanpo estekak

* Datuak: Q6079379
# Ischnomelissa rasmusseni

Ischnomelissa rasmusseni erle espezie bat da, Ischnomelissa generoan eta Halictidae familian.

## Erreferentziak

* ↑ «Ischnomelissa rasmusseni» Encylopedia of Life.

## Kanpo estekak

* Datuak: Q2125586
* Espezieak: Ischnomelissa rasmusseni
# Ischnophylla

Ischnophylla Gelechiidae familiako tximeleta genero bat da. Bere espezie tipoa Ischnophylla similicolor da.

## Espezieak

| Espeziea | Irudia | Egoera |
| Ischnophylla similicolor | | daturik gabe |

## Kanpo estekak

* Datuak: Q10303890
# Ischnoderma benzoinum

Ischnoderma benzoinum Fomitopsidaceae familiako onddo espezie bat da.
Sinonimoak: Ungulina fuliginosus, Polyporus fuliginosus, Boletus benzoinus, Lasiochlaena benzoina.

## Deskribapena

Kapela: 5 eta 20 cm bitarteko diametrokoa. Zatitua eta unbiliformea, substratuan dortsaleko mameloi batek finkatzen du; latsa, zimurtsua, arre-herdoil kolorekoa edo gaztaina kolorekoa, eremu beltz-arreekin isla urdinxkekin; ertza hasieran lehoi kolorekoa, gero kolore berdinarekin.
Tutuak: 4 eta 8 mm bitarteko luzerarekin.
Poroak: 0,25 eta 0,5 mm bitartekoak, borobil-angelutsuak, zuriak, edo horixkak, azkenean kanela kolorez edo tabako kolorez zikinduak.
Hanka: Ez du hankarik.
Haragia: Haritsu-haragitsua, gero suberoso-gogortua, zurbila, horixka ondoren lehoi kolorekoa.
Etimologia: Polyporus terminoa grekotik dator, ugari, asko, esan nahi duen “poly” hitzetik eta poro, esan nahi duen “póros” hitzetik. Poro ugarirekin. Fuliginosus epitetoa latinetik dator, fuligineo kolorea esan nahi duen “fuliginosus” hitzetik. Bere koloreagatik.

## Jangarritasuna

Ez da jangarria.

## Sasoia eta lekua

Ale bakartietan edo gainjarrietan eta inbrikatuetan. Pinu eta izeietako motzondoetan eta sustraietan.

### Banaketa eremua

Kanada, Ameriketako Estatu Batuak, Alaska, Europa osoa, Errusia, Japonia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 535 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ Ischnoderma benzoinum: GBIF—the Global Biodiversity Information Facility.

## Kanpo estekak

* Datuak: Q3802419
* Multimedia: Ischnoderma benzoinum / Q3802419
# Josefina Serratosa

Josefina Gaxa Pereira (Donostia, 1911ko martxoaren 5a - Madril, 1990eko abenduaren 14a), Josefina Serratosa izengoitiz ezaguna, gipuzkoar aktorea izan zen.

## Biografia

Senarra aktorea zuen ere: José Sepúlveda. Bere karrera 1930eko hamarkadan antzerkian hasi zen eta 1950eko hamarkadan zinemari ekin zion. 1952an debutatu eta garia haietako espainiar zuzendari nagusien agindupean- Florián Rey, Juan de Orduña, Juan Antonio Bardem, José María Forqué, Fernando Fernán Gómez, Edgar Neville edo Pedro Lazaga- hainbat bigarren mailako pertsonai antzeztu zuen. 1960ko hamarkadaren amaieran erretiratu zen.

## Filmografia hautatua

* Cómicos (1954).
* Marcelino pan y vino (1954).
* El Padre Pitillo (1954).
* Felices Pascuas (1954).
* Esa voz es una mina (1955).
* Calle Mayor (1956).
* La vida en un bloc (1956).
* El hombre que viajaba despacito (1957).
* La vida por delante (1958).
* El baile (1959).
* El balcón de la luna (1960).
* Marisol rumbo a Río (1963).
* La chica del gato (1964).
* La boda (1964)
* Nueve cartas a Berta (1965).
* Historias de la televisión (1965).
* Buenos días, condesita (1966).
* Días de viejo color (1967).
* Los que tocan el piano (1968).
* Abuelo made in Spain (1968).
* El demonio de los celos (1969).

## Kanpo estekak

* Datuak: Q9013027
# Josefina de Beauharnais

Josefina de Beauharnais, jaiotza-izenaz Marie-Josèphe Rose Tascher de la Pagerie (Trois-Ilets, Martinika, 1763ko ekainaren 23a - La Malmaison, Frantzia, 1814ko maiatzaren 29a), Josefina Bonaparte gisa ere ezaguna, Frantziako enperatriz ezkontidea izan zen 1804-1810 bitartean.

## Bizitza

1779an joan zen Frantziara bere aitarekin. Alexandre de Beauharnais bizkondearekin ezkondu zen eta bi seme-alaba izan zituen: Eugenio printzea eta Hortensia erregina. Senarrari heriotza zigorra eman eta hil zuten.
Napoleon Bonaparterekin ezkondu zen 1796an; eragin handia izan zuen senarrengan. Josefinak agindu zuen Bonaparte Italiako gudarosteko jeneral izenda zezaten, eta hala gertatu zen. 1809an Napoleonek agintari bat behar zuela, baina semerik ez baitzuten, indarrik gabe utzi zuen ezkontza, eta Maria Luisa printzesarekin ezkondu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q171480
* Multimedia: Joséphine de Beauharnais / Q171480
# Josefov

Josefov :
| Sinagoga Zahar-Berria. ||
| Praga ||
| Azalera | 0,09 km² |
| Biztanleria | 1.816 (2006) |
| Dentsitatea | 20.178 bizt / km² |
| Posta kodea | 110 00 |
Josefov (alemanez Josephstadt, ezagunagoa Judu auzoa izenaz) Txekiar Errepublikako Praga hiriburuko auzo txiki bat da, historikoki juduen auzoa izan zena. Pragako Hiri Zaharrarekin aurrez-aurre kokatzen da, Moldava ibaiaren ibarrean.

## Mitologia

Judu mitologia eta Praga hiriko kondairen arabera, auzo honetan Pragako errabino nagusia zen Judah Loew ben Bezalel-ek golem izakia sortu omen zuen. Loew ben Bezalel Pragako antzinako hilerri juduan dago hobiratuta.

## Ondasun nabarmenak

* Sinagoga Zahar-Berria
* Pragako Judu Museoa
* Pragako antzinako hilerri judua

## Kanpo estekak

* Datuak: Q753292
* Multimedia: Josefov (Prague) / Q753292
# Josefina Samper

Josefina Samper Rojas ( Fondón, Almeria, 1927ko maiatzaren 8a - Madril, 2018ko otsailaren 13a ) espainiar sindikalista izan zen .

## Biografia

Aita meatzaria zen. Josefinak 3 urte zituenean bere aita Oranera, Aljeria, joan zen, eta gainerako familia urtebete geroago joan zen. Amak etxeetan arropak garbitzen lan egiten zuen bitartean Josefinak bere ahizpa zaintzen lan egin zuen. Gero, Josefina prakagile bezala lan egitera joan zen jantzi tailer batera.

### Militantzia

12 urterekin Gazte Sozialisten Batasunean hasi zen eta 14 urterekin PCEn sartu zen Santiago Carrilloren anaia zen Roberto Carrilloren eskutik.
Alderdiko kide gisa, Josefina Popular Spain argitalpen klandestinoaren banaketan parte hartu zuen. Auzoko umeak ere antolatu zituen, poliziak ezkutuko errepublikanoen bila etortzen ziren bakoitzean danbor latak erabiliz ohartarazteko. Halaber, bere familia ekonomikoki mantentzen laguntzeko raffia-zko zapatilak ekoiztera dedikatutako kooperatiba moduko bat sortu zuen. Kooperatiba honetan lan egin zuten baita ere beste familia askok, gehienak emigrante politikoak. Josefina raffia lortzeaz arduratzen zen. irabaziak egindako zapatila kopuruaren arabera banatzen zituen, eta Josefina bera izaten zen irabazi txikienak izaten zituena.

### Josefina Samper eta Marcelino Camacho elkarrekin borrokan

1944an, beste emakume batzuekin batera, etorkin eta iheslari politikoentzako laguntza-taldea osatu zuen. Kontzentrazio eremutik ihes egindako hiru presoentzako jatordua antolatzeko agindua jaso zuen alderdiaren aldetik. Horrela ezagutu zuen Marcelino Camacho. 1948ko abenduaren 22an ezkondu ziren elkarrekin eta bi seme-alaba izan zituen bikoteak, Yenia eta Marcel. 1957an, Marcelinoren indultuaren ondoren, erbestetik itzuli eta Madrilgo Carabanchel auzora joan ziren bizitzera. Bikoteak, klandestinitatean lan politiko eta sindikalean jarraitu zuen.

### Heriotza

2018ko otsailaren 13an zendu zen Josefina Samper Madrilen 90 urte zituela. Hil ondoren, hainbat erakundek, Espainiako Alderdi Komunistak, Ezker Batuak eta Langileen Batzordeak, besteak beste, goraipatu eta gogorarazi zuten Samperrek eskubide sozial, laboral eta politikoen alde egindako borroka.

## Omenaldiak

2016an Andaluziako Domina eman zioten .

## Erreferentziak

* ↑ Entrevista personal con Josefina Samper y Yenia Camacho Samper, el 23 de marzo de 2012
* 1 2 .

## Kanpo estekak

* Bideo Josefina Samper-i egindako omenaldia, Andaluziako domina entregatu ondoren
* Datuak: Q5936669
* Multimedia: Josefina Samper / Q5936669
# Josefine Preuß

Josefine Preuß (Zehdenick, 1986ko urtarrilaren 13a) alemaniar aktorea da, herrialde hartako telesail eta telefilmetan lan egin duena. Bikoizketak ere egiten ditu, esate baterako Zootopia eta Hotel Transylvania filmetan hartu du parte.

## Biografia

Brandenburgo estatuko Zehdenick herrian jaio zen, Alemania ipar-ekialdean. Haurrentzako Schloss Einstein telesailean hasi zuen aktore ibilbidea, 1999 eta 2001 artean. Türkisch für Anfänger telesailean hiru denboraldi egin zituen eta 2012an telesailaren inguruan egin zen filmean hartu zuen parte. 2014an Saphirblau telebistarako filmean egindako lanarengatik Bambi saria eskuratu zuen.

## Filmografia aukeratua

Film :
| Urtea | Filmea | Rola | Oharrak |
| 2004 | Jargo | Emilia | |
| 2006–2009 | Türkisch für Anfänger | Lena | telesaila |
| 2010 | Lotta & die alten Eisen | "Lotta" Brinkhammer | telefilmea |
| 2012 | Türkisch für Anfänger – Der Film | Lena | Filmea |
| 2012 | Hotel Transylvania | Mavis | ahotsa (alemanierazko bertsioan) |
| 2013 | Das Adlon. Eine Familiensaga | Sonja Schadt | TV miniseriea |
| 2013 | Ruby Red | Lucy Montrose | |
| 2013 | Epic | Mary Katherine | ahotsa (alemanierazko bertsioan) |
| 2013 | Lost Place | Jessica | |
| 2014 | Saphirblau | Lucy Montrose | |
| 2016 | Zootopia | Judy Hopps | ahotsa (alemanierazko bertsioan) |
| 2016 | Smaragdgrün | Lucy Montrose | |
| 2016 | Das Sacher | Konstanze von Traunstein | Telefilmea |

## Erreferentziak

* ↑ «Medien: Fernsehen und Radio» rp-online.de (Noiz kontsultatua: 2021-11-07).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q50012
* Multimedia: Josefine Preuß / Q50012
# Julius Erving

Julius Winfield Erving II (Roosevelt, New York, Estatu Batuak, 1950eko otsailaren 22a), saskibaloi zaleen artean ezagunagoa Dr. J ezizenaz, 1970 eta 1980ko hamarkadan nabarmendu zen saskibaloiko jokalari estatubatuarra izan zen. Bere ibilbide profesionala lehenbizi ABA ligan eta gerora NBA ligan garatu zen.
Ervingek bere kirol ibilbidean zehar hiru txapelketa, NBAko Jokalari Baliotsuenaren Saria lau aldiz, eta ABAko saskiratzaile onenaren saria hiru aldiz bereganatu zituen. ABA ligan Virginia Squires eta New York Nets taldeekin jokatu zuen, NBAan aldiz Philadelphia 76ers taldearekin. Saskibaloi profesionalaren historiako bosgarren saskiratzailerik onena da, ABA eta NBA ligetan denera 30.026 puntu lortu zituelarik.
Erving NBAko 50 jokalari onenetako bat bezala izendatu zuten eta 1993 urtea ez geroztik Basketball Hall of Fame aretoan dago. Bestalde, saskibaloiko birrinketen (slam dunk) antzindaria izan zen, Tomahawk izeneko bere birrinketa ospetsu bilakatu zuelarik.
Dr.J-ak saskibaloiaren historiarako jokaldi ahaztezin eta mitiko bat laga zuen: Baseline Move, hau saskirako sarrera ikusgarri bat zen, baloia esku batez zeramala taularen atzealdetik saskira hurbildu eta bere buruari bira emanaz saskiratzea era dotorean gauzatzen zuen.

## Iruditegia

* Julius Erving birriketa gauzatzeko unean. 1981.
* Dr. J 2016an.
* NBAko historiakohainbat jokalari mitiko, hauen artean Julius Erving.

## Kanpo estekak

* Julius Ervingen biografia Hall of Fameren webgunean ikusgai (Ingelesez)
* Dr. J edo Julius Ervingen jokaldirik onenen bideoak ikusgai (Ingelesez)
* Datuak: Q209921
* Multimedia: Julius Erving / Q209921
# Julius Baer Group

Julius Bär Group AG (edo Julius Baer Group AG) suitzar finantza-zerbitzuen sozietatea da, egoitza Zürichen duena. Taldea Julius Bär banketxearen matrizea eta herrialdeko bigarren banku pribaturik handiena- UBSren atzetik- da. Enpresak 1890. urtean du jatorria, izen bereko bankariak sortu zuenean. Mundu osoko bezero pribatuen funtsezko aktiboak kudeatzen ditu. Enpresaren zerbitzuak, funtsean, eskaintza holistikoa dira, ondare-plangintza, inbertsioa eta finantzaketa barne hartzen dituena.
Julius Baer 25 herrialde eta 60 hiri baino gehiagotan dago. Egoitza Zürichen du, eta Dubai, Frankfurt, Geneva, Hong Kong, Londres, Luxenburgo, Mexiko Hiria, Milan, Monako, Montevideo, Mumbai, São Paulo, Singapur eta Tokion bulegoak ditu.
Hala ere, bankuaren ospea hainbat eztabaida eta lege-erronkek lausotu dute. Besteak beste, 2008an Wikileaksekin izandako liskar legala, 2011n AEBko herritarrei zergak saihesten laguntzea eta 2020an Suitzako Finantza Merkatuak Ikuskatzeko Agintaritzak (FINMA) egindako zentsura, kapitalen zuritzearen aurkako borrokan akatsak izateagatik. Venezuelako funtzionario ustelen kapitalak zuritzeko eskandaluak ere eragin ditu bankuak, eta ikerketei egin behar izan die aurre, FIFAren ustelkeria kasuan izan zuen paperagatik. Polemika horiek euren ondarea ilundu dute eta zalantzak sortu dituzte haien betetze-mailari eta praktika etikoei buruz.

## Erreferentziak

* ↑ (Ingelesez) Crawley, Jamie. (2019-06-19). The largest private banks in Switzerland. .
* ↑ Gollner, Philipp. «Judge reverses ruling in Julius Baer leak case» Reuters.
* ↑ «Julius Baer signs final deal with the US» SwissInfo 2016-2-5.
* ↑ Arons, Steven. (2021-03-31). «Swiss Regulator Lifts Ban on Large Scale M&A for Julius Baer» Bloomberg.
* ↑ (Ingelesez) «Bank Julius Baer Agrees to Pay More than $79 Million for Laundering Money in FIFA Scandal» justice.gov 2021-05-27.

## Kanpo estekak

* Datuak: Q671901
* Multimedia: Bank Julius Bär / Q671901
# Julius Koch

Julius Koch, ezagunagoa Constantine erraldoia (frantsesez: Le Geant Constantin) ezizenarekin (Reutlingen, 1872 – Mons, 1902ko martxoaren 30a) oso gizaseme garaia izan zen; akromegalia deritzon gaixotasunaren ondorioz, 2,459 metro garai izatera heldu zen.
Nahasiak dira Constantine erraldoiari buruzkoak. Garaiko kronikek diote munduko pertsonarik altuenetakoa izan zela, harena baita inoiz neurtu den femurrik handiena: 76 cm. Erraldoitasuna zeukan, eta ibiltzeko arazoak. Hausturak izan zituen hanketan: gangrenatu, eta moztu behar izan zizkioten. Haren hezurdura Monseko museoan dago (Belgika).

## Erreferentziak

* ↑ Telleria Sarriegi, Enekoitz. (2020-11-05). «Migel Joakinen garaikideak» Berria CC BY-SA 4.0 lizentziapean.

## Kanpo estekak

* Datuak: Q2074049
* Multimedia: Julius Koch / Q2074049
# Julito (itsasontzia)

Julito lurrunezko-propultsio eta altairuzko oskoldun arrantzu binakakoa izan zen Izarra, S.L. pasaitar enpresarena, 1931n eraikia. Zumaian Balenciaga ontziolek eraikia, Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937ko apirila) eta D-2 izena jarri (1937/5/12). Bilbo ebakuatzean Santanderrera pasa zen eta ondoren La Pallicera (1937/8/25), azkenik gerra amaitu arte Rocheforten gelditu zelarik. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61362994
# Julius Caesar (1953ko filma)

Julius Caesar (euskaraz Julio Zesar) 1953ko Joseph L. Mankiewicz estatubatuar zinema zuzendariak zuzendutako historia film bat da. William Shakespeare ingeles antzerkigilearen izenburu berdineko antzezlanean oinarritua dago. Marlon Brando, James Mason, John Gielgud, Louis Calhern, Edmond O'Brien, Greer Garson eta Deborah Kerr aktoreek antzeztu zuten.
Zuzendaritza artistiko onenaren Oscar Saria (Cedric Gibbons, Edward Carfagno, Edwin B. Willis eta Hugh Hunt) irabazi zuen, bai eta Gizonezko aktore onenaren Oscar Saria (Marlon Brando), Argazkigintza onenaren Oscar Saria, Jatorrizko soinu banda onenaren Oscar Saria eta Film onenaren Oscar Sariaren izendapenak jaso ere.

## Argumentua

Oharra: Atal honek istorio osoa edo amaiera argitzen du.
Behin Julio Zesar (Louis Calhern) eta Ponpeioren arteko Gerra Zibila (k.a. 49-46) amaitu ostean, Zesar bizialdi guztirako diktadore bilakatu eta botere guztia bereganatuko du, horrek Errepublikaren amaiera ekarriz. K.a. 44. urtean, errepublikar askatasunen defendatzaileak diren Kasio eta Bruto (John Gielgud eta James Mason) erromatar nobleek diktadorearen aurkako konspirazio baten buru izango dira, eta urte haonetako martxoan erailko dute.

## Iruditegia

* Marlon Brando (Marko Antonio)
* James Mason (Bruto)
* John Gielgud (Kasio)
* Edmond O'Brien (Kaska)
* Deborah Kerr (Portia)
* Greer Garson (Kalpurnia)

## Aktoreak

* Marlon Brando: Marko Antonio
* James Mason: Bruto
* John Gielgud: Kasio
* Louis Calhern: Julio Zesar
* Edmond O'Brien: Kaska
* Greer Garson: Kalpurnia
* Deborah Kerr: Portia
* Douglas Watson: Zesar Augusto
* Ian Wolfe: Quinto Ligario
* John Lupton: Marko Terentzio Varro
* John Parrish: Titinio
* Alan Napier: Zizeron
* John Hoyt: Dezio Bruto
* Tom Powers: Metello Zinber
* William Cottrell: Luzio Kornelio Zinna
* Douglass Dumbrille: Lepido
* Rhys Williams: Luzilio
* Lumsden Hare: Publio
* Michael Pate: Flavio

## Kanpo estekak

* Julius Caesar filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q734950
* Multimedia: Julius Caesar (1953 film) / Q734950